**N Á V R H**

**OPATRENIE**

**Ministerstva práce, sociálnych vecí a rodiny Slovenskej republiky**

**o kľúčových informáciách doplnkového dôchodkového fondu**

 Ministerstvo práce, sociálnych vecí a rodiny Slovenskej republiky podľa § 66 ods. 1 zákona č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení zákona č. ... /2013 Z. z. po dohode s Národnou bankou Slovenska ustanovuje:

**§ 1**

**Štruktúra kľúčových informácií doplnkového dôchodkového fondu**

Kľúčové informácie doplnkového dôchodkového fondu majú nasledovnú štruktúru:

* 1. názov dokumentu,
	2. úvodné vyhlásenie,
	3. identifikačné údaje,
	4. ciele a investičná stratégia,
	5. profil rizík a výnosnosti,
	6. poplatky,
	7. minulá výkonnosť,
	8. praktické informácie,
	9. záverečné informácie.

**§ 2**

**Názov dokumentu**

Názov dokumentu znie „Kľúčové informácie doplnkového dôchodkového fondu“. Názov dokumentu sa uvádza zreteľným spôsobom hore na prvej strane dokumentu s kľúčovými informáciami.

**§ 3**

**Úvodné vyhlásenie**

Úvodné vyhlásenie sa uvádza hneď pod názvom dokumentu a jeho znenie je takéto: „Tento dokument Vám poskytuje kľúčové informácie o tomto doplnkovom dôchodkovom fonde. Nejde o reklamný materiál. Vyhotovenie týchto informácií je povinné podľa zákona a ich cieľom je pomôcť Vám pochopiť povahu a riziká spojené s investovaním do tohto fondu. Mali by ste si tieto informácie prečítať, aby ste dokázali urobiť informované rozhodnutie, či do fondu investovať.“

**§ 4**

**Identifikačné údaje**

Časť „Identifikačné údaje“ obsahuje názov doplnkového dôchodkového fondu a názov doplnkovej dôchodkovej spoločnosti, ktorá ho spravuje.

**§ 5**

**Ciele a investičná stratégia**

 Časť „Ciele a investičná stratégia“ obsahuje základné črty doplnkového dôchodkového fondu, o ktorých by mal byť účastník informovaný, a to aj vtedy, keď tieto črty nepredstavujú súčasť opisu cieľov a investičnej stratégie v štatúte vrátane

hlavných kategórií oprávnených finančných nástrojov, ktoré sú predmetom investovania,

možnosti, že účastník môže mať na požiadanie predčasne investície v doplnkovom dôchodkovom fonde a podmienky takého predčasného vyplatenia,

toho, či doplnkový dôchodkový fond má určitý cieľ v súvislosti s nejakými priemyselnými, zemepisnými alebo inými trhovými sektormi alebo osobitnými triedami aktív,

toho, či doplnková dôchodková spoločnosť môže konať podľa vlastného uváženia, pokiaľ ide o jednotlivé investície, ktoré sa majú uskutočniť, a či tento prístup zahŕňa alebo či je v ňom implikovaný odkaz na referenčnú hodnotu a ak áno, na akú.

Na účely odseku 1 písm. d), ak je implikovaný odkaz na referenčnú hodnotu, sa uvedie rozsah voľnosti rozhodovania, ktorá je k dispozícii doplnkovej dôchodkovej spoločnosti v súvislosti s touto referenčnou hodnotou, a ak je cieľom investičnej stratégie sledovanie indexu (index-tracking), táto skutočnosť sa uvedie.

Okrem informácií podľa odseku 1 časť „Ciele a investičná stratégia“ obsahuje aj tieto informácie, pokiaľ sú relevantné:

ak doplnkový dôchodkový fond investuje do dlhových cenných papierov, indikácia toho, či ich emitujú korporátne, štátne alebo iné subjekty, a ak je to vhodné, všetky požiadavky na minimálny rating,

ak je doplnkový dôchodkový fond štruktúrovaným fondom, vysvetlenie jednoduchým jazykom všetkých prvkov nevyhnutných na správne pochopenie výnosnosti a faktorov, od ktorých sa očakáva, že budú determinovať výnosnosť vrátane odkazov, ak je to potrebné, na podrobné informácie o danom algoritme a jeho fungovaní, ktoré sa nachádzajú v štatúte,

ak sa voľba aktív riadi špecifickými kritériami, vysvetlenie týchto kritérií, ako napríklad „rast“, „hodnota“ alebo „vysoké dividendy“,

ak sa používajú špecifické techniky riadenia aktív, ktoré môžu zahŕňať zabezpečovanie (hedging), arbitráž alebo pákový efekt (leverage), vysvetlenie jednoduchým jazykom faktorov, od ktorých sa očakáva, že budú determinovať výnosnosť doplnkového dôchodkového fondu,

ak je pravdepodobné, že vplyv transakčných nákladov portfólia na návratnosť investície bude významný vzhľadom na investičnú stratégiu, vyjadrenie, že tomu tak je, pričom z tohto vyjadrenia bude zároveň jasné, že transakčné náklady portfólia sa popri poplatkoch ustanovených v § 7 hradia z aktív doplnkového dôchodkového fondu,

iné informácie ako tie, ktoré sú uvedené v písm. a) až e), ak sú tieto informácie nevyhnutné na adekvátny opis cieľov a investičnej stratégie doplnkového dôchodkového fondu.

V informáciách podľa odsekov 1 a 3 sa rozlišuje medzi všeobecnými kategóriami investícií a prístupom k týmto investíciám, ktorý prijíma doplnková dôchodková spoločnosť.

**§ 6**

**Profil rizík a výnosnosti**

Časť „Profil rizík a výnosnosti“ obsahuje syntetický ukazovateľ doplnený o opisné vysvetlenie:

ukazovateľa a jeho hlavných obmedzení,

rizík, ktoré sú významným spôsobom relevantné pre doplnkový dôchodkový fond a ktoré adekvátne nezachytáva syntetický ukazovateľ.

Syntetický ukazovateľ podľa odseku 1 má podobu radu kategórií na numerickej stupnici, pričom doplnkový dôchodkový fond je priradený jednej z týchto kategórií.

Výpočet syntetického ukazovateľa podľa odseku 1, ako aj všetky jeho následné revízie sa zdokumentujú a uchovávajú u doplnkovej dôchodkovej spoločnosti, počas najmenej piatich rokov.

Opisné vysvetlenie podľa odseku 1 písm. a) obsahuje tieto informácie:

vyjadrenie, že historické údaje, ako napríklad tie, ktoré sa používajú pri výpočte syntetického ukazovateľa, nemusia byť spoľahlivým indikátorom budúceho profilu rizík daného doplnkového dôchodkového fondu,

vyjadrenie, že pri uvedenej kategórii rizík a výnosnosti nie je záruka, že zostane nezmenená a že kategorizácia doplnkového dôchodkového fondu sa môže časom meniť,

vyjadrenie, že ani najnižšia kategória neoznačuje bezrizikovú investíciu,

stručné vysvetlenie dôvodu, prečo je daný PKIPCP v príslušnej kategórii,

podrobné informácie o povahe, časovom rozvrhnutí a rozsahu všetkých záruk alebo ochrane, ak existujú, vrátane potenciálnych vplyvov predčasného vyplatenia.

Opisné vysvetlenie  podľa odseku 1 písm. b) obsahuje tieto kategórie rizík, ak sú významné:

úverové riziko, ak sa významná časť investícií uskutočňuje do dlhových cenných papierov,

riziko likvidity, ak sa významná časť investícií uskutočňuje do finančných nástrojov, ktoré môžu mať za určitých okolností pomerne nízku mieru likvidity, a tak môžu mať vplyv na mieru rizika likvidity doplnkového dôchodkového fondu ako celku,

riziko protistrany, ak je fond garantovaný zárukou tretej strany, alebo ak sa jeho investičná angažovanosť vo významnom rozsahu získala prostredníctvom jednej alebo viacerých zmlúv s protistranou,

operačné riziká a riziká súvisiace s úschovou aktív,

vplyv postupov a nástrojov efektívneho riadenia investícií a finančných derivátov na rizikový profil doplnkového dôchodkového fondu, ak sa takéto techniky alebo finančné deriváty používajú na získanie, navýšenie alebo zníženie angažovanosti voči podkladovým aktívam.

**§ 7**

**Poplatky**

Časť „Poplatky“ obsahuje prezentáciu poplatkov v podobe tabuľky.

Tabuľka podľa odseku 1 sa vypracúva v súlade s týmito požiadavkami:

poplatok za predčasné vyplatenie je maximálnym percentuálnym podielom, ktorý možno zraziť z účastníkovej sumy v doplnkovom dôchodkovom fonde,

„priebežné poplatky“ je suma všetkých ročných poplatkov a iných platieb z aktív doplnkového dôchodkového fondu za vymedzené obdobie, a to na základe údajov za predchádzajúci rok,

v tabuľke sa uvádzajú a vysvetlia všetky poplatky z aktív doplnkového dôchodkového fondu za určitých konkrétnych podmienok, základ pre výpočet daného poplatku a doba, kedy sa poplatok uplatňuje.

Časť „Poplatky“ musí obsahovať opisné vysvetlenie každého z poplatkov uvedených v tabuľke vrátane týchto informácií

poplatok za prestup,

priebežné poplatky a z toho osobitne

* 1. odplata doplnkovej dôchodkovej spoločnosti za správu doplnkového dôchodkového fondu,
	2. odplata depozitárovi doplnkového dôchodkového fondu,
	3. odplata za výkonnosť doplnkového dôchodkového fondu.

Časť „Poplatky“ musí obsahovať výrok o dôležitosti poplatkov, v ktorom sa jasne uvádza, že poplatky sa používajú na uhrádzanie nákladov za spravovanie doplnkového dôchodkového fondu, vrátane nákladov na marketing a distribúciu doplnkového dôchodkového fondu a že týmito poplatkami sa znižuje potenciálny rast investície.

Všetky poplatky sa prezentujú čo najjasnejším spôsobom, aby sa účastníkom umožnilo zvážiť kombinovaný vplyv poplatkov.

Ak je pravdepodobné, že vplyv transakčných nákladov portfólia na návratnosť investície bude významný vzhľadom na investičnú stratégiu doplnkového dôchodkového fondu, uvedie sa to v rámci časti „Ciele a investičná stratégia“.

Odplata za výkonnosť sa zverejňujú v súlade odsekom 2 písm. c). Výška odplaty za výkonnosť účtovaná v priebehu posledného finančného roka doplnkového dôchodkového fondu sa uvádza ako percentuálny podiel.

Pri priebežných poplatkoch sa uvedie vyjadrenie, že suma priebežných poplatkov vychádza z výdavkov za predchádzajúci rok, t. j. za rok končiaci sa uvedeným mesiacom a rokom, a že táto suma sa môže každoročne líšiť.

Pri novovzniknutom doplnkovom dôchodkovom fonde sa suma priebežných poplatkov odhadne na základe očakávaných celkových poplatkov; to neplatí ak,

sa podľa štatútu doplnkového dôchodkového fondu účtuje pevne stanovený poplatok zahŕňajúci všetky ostatné poplatky; v tomto prípade sa namiesto toho uvedie táto celková suma; alebo

štatút doplnkového dôchodkového fondu stanovuje maximálny limit na sumu pribežných poplatkov, ktorá sa môže účtovať; v tomto prípade sa namiesto toho uvedie táto maximálna suma, pokiaľ štatút zaväzuje doplnkovú dôchodkovú spoločnosť rešpektovať túto uverejnenú sumu a absorbovať všetky náklady, ktorými by sa táto maximálna suma inak prekročila.

Časť „Poplatky“ obsahuje aj, ak je to relevantné, krížové odkazy na tie časti štatútu doplnkového dôchodkového fondu, v ktorých je možné nájsť podrobnejšie informácie o poplatkoch vrátane informácií o odplate za výkonnosť a spôsobu jej výpočtu.

**§ 8**

**Minulá výkonnosť**

Časť „Minulá výkonnosť“ obsahuje údaje o minulej výkonnosti doplnkového dôchodkového fondu, a to prostredníctvom stĺpcového diagramu, v ktorom je znázornená minulá výkonnosť doplnkového dôchodkového fondu za ostatných desať rokov.

Veľkosť stĺpcového diagramu podľa odseku 1 sa upraví tak, aby umožňovala čitateľnosť údajov, no za žiadnych okolností nepresahuje v kľúčových informáciách doplnkového dôchodkového fondu pol strany.

V prípade doplnkového dôchodkového fondu s existenciou menej ako päť úplných kalendárnych rokov sa použije prezentácia iba za päť posledných rokov.

Roky, pre ktoré nie sú k dispozícii údaje, sa uvádzajú len s označením dátumu.

Pri doplnkovom dôchodkovom fonde, pri ktorom nie sú k dispozícii údaje o minulej výkonnosti za jeden úplný kalendárny rok, sa uvedie vyjadrenie, v ktorom sa vysvetlí, že neexistujú dostatočné údaje na to, aby sa pre investorov užitočným spôsobom uviedli informácie o minulej výkonnosti.

Stĺpcový diagram dopĺňajú vyjadrenia na zreteľnom mieste, ktoré

poskytujú varovanie o jeho obmedzenej použiteľnosti ako sprievodcu budúcou výnosnosťou,

uvádzajú rok, v ktorom bol fond založený,

uvádzajú menu, v ktorej sa počítala minulá výnosnosť.

Kľúčové informácie doplnkového dôchodkového fondu neobsahujú žiadny záznam o minulej výnosnosti za akúkoľvek časť aktuálneho kalendárneho roka.

Ak sa v cieľoch a investičnej stratégii vyskytla počas obdobia zobrazeného v stĺpcovom diagrame významná zmena, minulá výnosnosť doplnkového dôchodkového fondu pred touto významnou zmenou sa naďalej zobrazuje. Obdobie pred touto významnou zmenou sa vyznačí v stĺpcovom diagrame a jasne sa označí varovaním, že výnosnosť sa dosiahla za okolností, ktoré už neplatia.

Ak sa časť „Ciele a investičná stratégia“ odvoláva na referenčnú hodnotu (benchmark), zahrnie sa do diagramu pri každom stĺpci znázorňujúcom minulú výnosnosť doplnkového dôchodkového fondu aj stĺpec znázorňujúci výkonnosť tejto referenčnej hodnoty. Pri doplnkovom dôchodkovom fonde, pri ktorom nie sú k dispozícii údaje o minulej výkonnosti za požadované obdobie piatich alebo desiatich rokov, sa referenčná hodnota neuvedie za roky, v ktorých doplnkový dôchodkový fond neexistoval.

**§ 9**

**Praktické informácie**

Časť „Praktické informácie“ obsahuje tieto informácie relevantné pre účastníkov:

názov depozitára,

kde a ako získať ďalšie informácie o doplnkovom dôchodkovom fonde, kópie jeho štatútu a jeho najnovšej výročnej správy a prípadne následnej polročnej správy, že je tieto dokumenty je možné získať bezplatne,

kde a ako získať iné praktické informácie vrátane toho, kde hľadať najaktuálnejšie aktuálne hodnoty doplnkových dôchodkových jednotiek,

stručný opis vplyvu daňových a odvodových právnych predpisov na investície účastníka,

nasledujúci výrok: „Spoločnosť (uvedie sa názov doplnkovej dôchodkovej spoločnosti) zodpovedá za škodu spôsobenú výrokom obsiahnutým v tomto dokumente, ktorý je zavádzajúci, nepresný alebo nekonzistentný s príslušnými časťami štatútu.

**§ 10**

**Záverečné informácie**

Časť „Záverečné informácie“ obsahuje

* 1. vyhlásenie o povolení a dohľade nad doplnkovým dôchodkovým fondom, ktoré znie: „Tento fond je povolený a dohliadaný Národnou bankou Slovenska.“,
	2. vyhlásenie o povolení a dohľade nad doplnkovou dôchodkovou spoločnosťou, ktoré znie: „Spoločnosť (uvedenie sa názov doplnkovej dôchodkovej spoločnosti) je povolená a dohliadaná Národnou bankou Slovenska.“,
	3. informácie o uverejnení, ktoré obsahujú toto vyhlásenie: „Tieto kľúčové informácie doplnkového dôchodkového fondu sú aktuálne k (uvedie sa dátum uverejnenia)“.

**§ 11**

**Aktualizácia kľúčových informácií doplnkového dôchodkového fondu**

Prehodnotenie kľúčových informácií doplnkového dôchodkového fondu sa uskutoční aspoň raz za dvanásť mesiacov.

Prehodnotenie sa uskutočňuje aj vždy pred vykonaním akýchkoľvek zmien štatútu, ak tieto zmeny neboli predmetom pravidelného prehodnotenia podľa odseku 1.

Prehodnotenie sa uskutočňuje aj pred alebo po uskutočnení akýchkoľvek zmien, ktoré sa považujú za významné, pokiaľ ide o informácie obsiahnuté v dokumente s kľúčovými informáciami doplnkového dôchodkového fondu.

Ak z prehodnotenia podľa odsekov 1 až 3 vyplýva, že v dokumente s kľúčovými informáciami doplnkového dôchodkového fondu je potrebné vykonať zmeny, bez zbytočného odkladu sa uverejní jeho aktualizovaná verzia.

Ak zmena dokumentu s kľúčovými informáciami pre investorov je očakávaným výsledkom rozhodnutia doplnkovej dôchodkovej spoločnosti vrátane zmien štatútu, aktualizovaná verzia dokumentu s kľúčovými informáciami doplnkového dôchodkového fondu sa uverejní pred tým, ako zmena nadobudne účinnosť.

Dokument s kľúčovými informáciami doplnkového dôchodkového fondu s náležite aktualizovanou prezentáciou minulej výnosnosti doplnkového dôchodkového fondu sa sprístupní každoročne najneskôr do 35 pracovných dní po uplynutí kalendárneho roka.

Ak priebežné poplatky vypočítané v súlade s článkom § 7 ods. 2 písm. b) už nie sú spoľahlivé, doplnková dôchodková spoločnosť namiesto nich odhadne takú sumu priebežných poplatkov, o ktorej sa primerane domnieva, že odzrkadľuje výšku poplatkov, ktorá sa s najväčšou pravdepodobnosťou bude účtovať doplnkovému dôchodkovému fondu v budúcnosti. Táto zmena základu sa zverejní prostredníctvom tohto výroku: „Tu uvedená suma priebežných poplatkov je odhadom výšky poplatkov. (Uvedie sa krátky opis dôvodu, prečo sa namiesto skutočnej výšky uvádza odhad.)“ Podrobná informácia o skutočne účtovanom poplatku sa uvedie vo výročnej správe doplnkového dôchodkového fondu za každý finančný rok.

**§ 12**

 Toto opatrenie nadobúda účinnosť ...

**Ján Richter v. r.**